เมื่อคุณสมัครรับจดหมายข่าว สร้างบัญชี ทำการซื้อหรือขอข้อมูลจาก Intel เราจะขอข้อมูลอย่างเช่น ข้อมูลติดต่อ ข้อมูลในการเรียกเก็บเงิน ข้อมูลในการจัดส่ง และข้อมูลในการสื่อสาร บัตรที่ใช้ชำระเงินหรือข้อมูลด้านบัญชีการเงิน รวมถึง ID บัญชีหรือข้อมูลประจำตัวเพื่อดำเนินการตามคำขอของคุณ หากคุณไปที่ร้านค้าหรือสถานที่ใดของเรา เข้าร่วมงานแสดงสินค้าหรือกิจกรรม หรือคุณติดต่อเรา คุณอาจต้องมอบข้อมูลในทำนองเดียวกันนี้ให้กับเราด้วยความสมัครใจ
คุณสมบัติการโต้ตอบในบริการของ Intel บางอย่างอาจอนุญาตให้คุณเชิญเพื่อน ติดตามผู้อื่น แสดงความคิดเห็น หรือโพสต์ หรือแชร์รูปภาพ วิดีโอ หรือเนื้อหาส่วนตัวอื่นๆ เมื่อคุณยอมแชร์เนื้อหานี้ เราอาจรวบรวมหรือใช้เนื้อหาได้ตามคำประกาศนี้ นอกจากนี้ ด้วยวิธีการเข้าร่วมทางโซเชียลมีเดียของคุณ ทำให้เราอาจได้รับข้อมูลเกี่ยวกับคุณจากผู้ใช้อื่น เช่น เมื่อเพื่อนของคุณโพสต์เนื้อหาที่มีคุณรวมอยู่ด้วย
บางครั้งเราเข้าร่วมการวิจัย การวิเคราะห์ การศึกษาทางประวัติศาสตร์และวิทยาศาสตร์โดยลำพังหรือร่วมกับพาร์ทเนอร์ ในการดำเนินการดังกล่าว เราจะเชิญคนเข้าร่วมและแชร์ข้อมูลด้วยความสมัครใจผ่านกระบวนการให้ความยินยอมที่ได้แจ้งให้ทราบ เมื่อเราได้รับข้อมูลส่วนบุคคลจากบุคคลที่สามเพื่อวัตถุประสงค์ของการวิจัยดังกล่าวแล้ว เราจะรับผิดชอบในการตรวจสอบว่าข้อมูลส่วนบุคคลถูกรวบรวมมาด้วยวิธีการที่มีความรับผิดชอบและถูกต้องตามกฎหมาย
หากคุณส่งข้อมูลส่วนบุคคลเกี่ยวกับบุคคลอื่นถึงเราหรือผู้ให้บริการของเรา คุณต้องรับผิดชอบในการทำให้มั่นใจว่าคุณมีอำนาจในการกระทำดังกล่าว และในการอนุญาตให้เราใช้ข้อมูลส่วนบุคคลของพวกเขาตามประกาศเรื่องความเป็นส่วนตัว (เช่น โดยการขอความยินยอมของพวกเขา)